**Ministru kabineta noteikumu projekta “Starptautiskas uzņēmumu grupas pārskata par katru valsti noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | 1) Padomes 2016.gada 25.maija direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā (turpmāk – Direktīva), ieviešana;2) Daudzpusējā kompetento iestāžu vienošanās par automātisko informācijas apmaiņu ar ziņojumiem par katru valsti;3) 2017.gada 8.jūnija likuma “Grozījumi likumā “Par nodokļiem un nodevām” 15.panta devītā daļa;4) Ministru kabineta 2017.gada 28.marta sēdes protokols Nr.16, 66.§, TA-556-IP, 4.4.punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēdējos gados ir ievērojami pieaugusi krāpšana nodokļu jomā un izvairīšanās no nodokļu maksāšanas, un to novēršanai arvien vairāk uzmanības velta gan Eiropas Savienības (turpmāk – ES), gan pasaules līmenī.Tieši automātiska informācijas apmaiņa ir atzīta kā svarīgs instruments cīņā pret pārrobežu krāpšanu nodokļu jomā, izvairīšanos no nodokļu maksāšanas, kā arī agresīvu nodokļu plānošanu.Direktīva ir daļa no Eiropas Komisijas nodokļu apiešanas novēršanas tiesību aktu kopuma, un tās mērķis ir paplašināt automātisko informācijas apmaiņu starp ES dalībvalstu kompetentajām iestādēm starptautiskas uzņēmumu grupas darbības pārskatāmības veicināšanai.Turklāt tā atbilst starptautiskajām norisēm Ekonomiskās sadarbības un attīstības organizācijas (turpmāk - ESAO) līmenī (ESAO Rīcības plāna par nodokļu bāzes samazināšanu un peļņas novirzīšanu (BEPS) 13.aktivitāte, kas paredz standartu kopumu attiecībā uz informācijas apmaiņu starptautisku uzņēmumu grupu darbības pārskatāmības veicināšanai).Starptautisku uzņēmumu grupu Direktīvas ietvaros definē kā ar īpašumtiesībām vai kontroli saistītu uzņēmumu kopumu, kas ietver divus vai vairākus uzņēmumus, kuru rezidence nodokļu vajadzībām atrodas dažādās valstīs vai teritorijās, vai kas ietver uzņēmumu, kura rezidence nodokļu vajadzībām atrodas vienā valstī vai teritorijā un kuram nodokli par saimniecisko darbību, ko tas veic ar pastāvīgās pārstāvniecības starpniecību, uzliek citā valstī vai teritorijā.Tā kā starptautiskas uzņēmumu grupas darbojas dažādās valstīs, tās var iesaistīties agresīvās nodokļu plānošanas praksēs, tai skaitā izmantot nepilnības valsts un starptautisko nodokļu tiesību aktos, lai peļņu novirzītu no vienas valsts uz citu ar mērķi samazināt maksājamos nodokļus, kas nav iespējams maziem un vidējiem uzņēmumiem vai atsevišķiem nodokļu maksātājiem. Ja starptautiskas uzņēmumu grupas šādi rīkojas, tas attiecīgi ietekmē mazos un vidējos uzņēmumus, jo to nodokļu slogs ir lielāks nekā starptautiskām uzņēmumu grupām. Tāpat šādas rīcības rezultātā pastāv risks, ka izveidojas konkurence piesaistīt starptautiskas uzņēmumu grupas, piedāvājot tām papildu nodokļu priekšrocības, kas attiecīgi var radīt ieņēmumu samazinājumu daudzās valstīs.Tādējādi nodokļu administrēšanas iestādēm ir vajadzīga visaptveroša un būtiska informācija par starptautiskām uzņēmumu grupām, proti, informācija par katru gadu un par katru jurisdikciju, kurā starptautiska uzņēmumu grupa veic saimniecisko darbību, par ieņēmumu summu, peļņu pirms ienākumu nodokļa nomaksāšanas, nomaksāto un uzkrāto ienākuma nodokli, darbinieku skaitu, pamatkapitālu, nesadalīto peļņu un materiālajiem aktīviem, kā arī jāidentificē katra starptautiskas uzņēmumu grupas vienība, kas veic saimniecisko darbību kādā konkrētā nodokļu jurisdikcijā, un jāsniedz norāde par katras vienības veikto saimniecisko darbību.Lai nodrošinātu iepriekš minētās informācijas apmaiņu, iegūšanai ir izstrādāta speciāla pārskata forma “Starptautiskas uzņēmumu grupas pārskats par katru valsti” (turpmāk – pārskats), ko paredzēts sniegt nodokļu administrācijai tajā valstī, kurā atrodas starptautiskas uzņēmumu grupas galīgais mātes uzņēmums. Savukārt nodokļu administrācija, kura saņems pārskatu, nodos to tām valstu nodokļu administrācijām, kurās ir pārstāvēta attiecīgā starptautiska uzņēmumu grupa, ja ar attiecīgajām valstīm Latvijai ir spēkā attiecīgs starptautisks instruments informācijas apmaiņai. Automātiska informācijas apmaiņa ar pārskatiem atbilstoši ESAO BEPS 13.aktivitātei notiks arī ar valstīm, kuras nav ES dalībvalstis, un šī apmaiņa notiks, slēdzot divpusējus vai daudzpusējus līgumus starp kompetentajām iestādēm, pamatojoties uz divpusējām nodokļu konvencijām vai Konvenciju par savstarpējo administratīvo sadarbību nodokļu jomā (Latvijas Republikā piemērojama no 2014.gada 1.novembra) (turpmāk – Konvencija).Pamatojoties uz iepriekš minēto Konvenciju, 2016.gada 19.oktobrī Finanšu ministrijas valsts sekretāra vietnieks nodokļu, muitas un grāmatvedības jautājumos kā Latvijas Republikas kompetentās iestādes pārstāvis parakstīja Daudzpusējo kompetento iestāžu vienošanos par automātisko informācijas apmaiņu ar pārskatiem (turpmāk – MCAA). Atbilstoši ESAO 2017.gada 26.janvārī publicētajai informācijai MCAA ir parakstījušas 57 valstis, no tām 24 ES dalībvalstis un 33 citas valstis.Likums “Grozījumi likumā „Par nodokļiem un nodevām””, ar ko tika noteikts pienākums nodokļu maksātājam – starptautiskas uzņēmumu grupas sastāvā esošai vienībai – sniegt starptautiskas uzņēmumu grupas pārskatu par katru valsti Valsts ieņēmumu dienestam (turpmāk – VID), kā arī deleģējums Ministru kabinetam noteikt nosacījumus, kuriem iestājoties, ir sniedzams pārskats, pārskata struktūru un saturu, pārskatā i lietoto terminu skaidrojumu, kā arī tā sagatavošanas un iesniegšanas kārtību, pieņemts 2017.gada 8.jūnijā. Savukārt deleģējums Ministru kabinetam noteikt informācijas apmaiņas kārtību starp nodokļu administrācijām jau šobrīd ir noteikts likuma “Par nodokļiem un nodevām” 15.panta devītajā daļā.Tādējādi, lai transponētu to Direktīvas daļu, kas nav noteikta iepriekš minētajā likumā, kā arī ievērotu MCAA noteikto, nepieciešams izstrādāt Ministru kabineta noteikumu projektu “Starptautisku uzņēmumu grupas pārskata par katru valsti noteikumi” (turpmāk – noteikumu projekts).Noteikumu projekts nosaka:1. nosacījumus, kuriem iestājoties, ir sniedzams pārskats;
2. pārskatā lietoto terminu skaidrojumu;
3. pārskata sagatavošanas noteikumus;
4. pārskata sniegšanas kārtību Valsts ieņēmumu dienestam (turpmāk – VID) un noteikumus;
5. kārtību, kādā VID veic automātisku informācijas apmaiņu ar pārskatiem ar attiecīgās valsts kompetentajām iestādēm;

6) gadījumus un tiesības VID izmantot saņemto informāciju.Noteikumu projektā lietoto terminu skaidrojums ir veidots ar mērķi noteikuma projekta normu nepārprotamākai un vienveidīgākai piemērošanai, jo ir ļoti svarīgi, ka Direktīvas normas, kā arī ESAO BEPS 13.aktivitātes regulējums to valstu un teritoriju, kuras automātiski apmainīsies ar pārskatiem, nacionālajos normatīvajos aktos pārņemts pēc iespējas precīzāk, tādējādi nodrošinot attiecīgā regulējuma vienveidīgu piemērošanu.Turklāt ESAO Globālā foruma par caurskatāmību un informācijas apmaiņas jautājumiem nodokļu jomā (*[Global Forum on Transparency and Exchange of Information for Tax Purposes](http://www.oecd.org/tax/transparency/)*) ietvaros tiks vērtēta Latvijas nacionālā regulējuma atbilstība BEPS 13.aktivitātei.Attiecībā uz atsevišķu terminu lietošanu noteikumu projektā, tika ņemti vērā šādi apsvērumi:* termins “finanšu pārskatu sagatavošanas principi (standarti)” lietots tādā pašā nozīmē, kādā tas ir lietots Revīzijas pakalpojumu likuma 1.panta pirmās daļas 1.punktā;
* termins “kases princips” lietots nozīmē, kādā to parasti saprot grāmatvedības un revīzijas jomā, proti, ka ieņēmumus uzskaita tad, kad tie ir saņemti, bet izdevumus tad, kad tie ir izdarīti (skatīt, piemēram, Metodiskais materiāls zvērinātu advokātu birojiem[[1]](#footnote-1));
* noteikumu projektā, definējot terminu “grupa”, kā viens no nosacījumiem, kuram iestājoties, uzņēmumu kopums tiek uzskatīts par grupu, ir minēts apstāklis, pienākums uzņēmumu kopumam sagatavot konsolidēto gada pārskatu gadījumā, ja līdzdalības daļas (akcijas) grupas pamatkapitālā tiktu tirgotas publiskajā vērtspapīru biržā. Šāds nosacījums paredzēts, arī ņemot vērā Finanšu instrumentu tirgus likuma 56.panta otro un trešo daļu, atbilstoši kurai kapitālsabiedrībai, kuras pārvedami vērtspapīri ir iekļauti regulētajā tirgū, ir pienākums sagatavot konsolidēto gada pārskatu saskaņā ar Eiropas Parlamenta un Padomes 2002.gada 19.jūlija regulu (EK) Nr. 1606/2002 par starptautisko grāmatvedības standartu piemērošanu (ar Regulu Nr. 1606/2002 apstiprinātajiem starptautiskajiem grāmatvedības standartiem). Tādējādi no tā, vai līdzdalības daļas pamatkapitālā tiek tirgotas publiskā vērtspapīru biržā vai nē, var būt atkarīgs, vai grupa sagatavo konsolidēto gada pārskatu atbilstoši Gada pārskatu un konsolidēto gada pārskatu likumam vai ar Regulu Nr. 1606/2002 apstiprinātajiem starptautiskajiem grāmatvedības standartiem. Tādējādi noteikumu projekta izpratnē par grupu uzskatīs gan uzņēmumu kopumu, kurai ir jāsagatavo konsolidētais gada pārskats atbilstoši Gada pārskatu un konsolidēto gada pārskatu likumam, gan tādu, kādam konsolidētais gada pārskats būtu jāsagatavo atbilstoši starptautiskajiem grāmatvedības standartiem.;
* definējot terminu “mātes uzņēmums”, tiek noteikts, ka tā ir vienība, kurai pieder “pietiekama līdzdalība” vienā vai vairākās citās šādās starptautiskas uzņēmumu grupas sastāvā esošajās vienībās. Savukārt termins “pietiekama līdzdalība” netiek definēts noteikumu projektā, ņemot vērā, ka šis termins attiecas uz jebkuru valsti, kurā ir pārstāvēta starptautisko uzņēmumu grupa, un atsevišķās valstīs līdzdalības prasības var atšķirties. Tā, piemēram, likuma “Par uzņēmumu ienākuma nodokli” 1.panta divdesmit trešajā daļā ir noteikts, ka mātes uzņēmums ir tāda komercsabiedrība, kuras līdzdalības daļa citā komercsabiedrībā pārsniedz 50 procentus vai kurai citā komercsabiedrībā ir balsu vairākums.

Noteikumu projekta pielikums atspoguļo pārskata saturu. Pārskats, tā labojumi, precizējumi vai noteikumu projektā noteiktā papildinformācija Valsts ieņēmumu dienestam būs jāsniedz elektroniski, izmantojot VID elektroniskās deklarēšanas sistēmu. Direktīva nacionālajā likumdošanā jātransponē līdz 2017.gada 4.jūnijam. |
|  3. | Projekta izstrādē iesaistītās institūcijas | Valsts ieņēmumu dienests. |
|  4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ieņēmumu dienests.Nodokļu maksātāji, kuriem saskaņā ar normatīvo regulējumu ir noteikts pienākums sagatavot konsolidētos gada pārskatus saskaņā ar piemērojamajiem grāmatvedības principiem (koncerna mātes sabiedrības) vai arī kuriem šādi būtu nepieciešams rīkoties, ja līdzdalības daļas pašu kapitālā tiktu tirgotas publiskā vērtspapīru biržā, kā arī tie nodokļu maksātāji (koncerna meitas sabiedrības), kuriem saskaņā ar noteikumu projektu noteikta pārskata iesniegšanas kārtība. Turklāt pienākums attieksies tikai uz tiem iepriekš minētajiem nodokļu maksātājiem, kuru kopējie konsolidētie ieņēmumi (apgrozījums) attiecīgajā fiskālajā gadā tieši pirms pārskata sniegšanas fiskālā gada, kā tas atspoguļots tā konsolidētajā gada pārskatā par šādu iepriekšējo fiskālo gadu, pārsniedz 750 000 000 *euro* (saskaņā ar VID pieejamo informāciju starptautiskas uzņēmumu grupas pārskats par katru valsti būs jāsniedz trijām koncernu mātes sabiedrībām, savukārt pašlaik nav nosakāms meitas sabiedrību skaits, kam būs pienākums sniegt starptautiskas uzņēmumu grupas pārskatu par katru valsti). |
| 2. | Tiesiskā regulējuma ietekme uz tautsaimniecību un administratīvo slogu | Nodokļu maksātājiem, kuriem saskaņā ar normatīvo regulējumu ir nepieciešams sagatavot konsolidētos gada pārskatus saskaņā ar piemērojamiem grāmatvedības principiem, vai arī kuriem šādi būtu nepieciešams rīkoties, ja līdzdalības daļas pašu kapitālā tiktu tirgotas publiskā vērtspapīru biržā, un kuriem saskaņā ar noteikumu projektu noteikts pienākums sagatavot pārskatu, palielināsies administratīvais slogs.Valsts ieņēmumu dienestam kā Latvijas kompetentajai iestādei, kas veiks informācijas apmaiņu ar citu valstu kompetentajām iestādēm, palielināsies administratīvais slogs. |
|  3. | Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (tūkst. euro) |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta noteikumu projekta tehniskai īstenošanai Valsts ieņēmumu dienesta informācijas sistēmās programmatūras izstrādei un ieviešanai būs nepieciešami līdzekļi 121 707 EUR ar PVN apmērā, tajā skaitā: * 2017.gadā 18 513 EUR izmaiņu veikšanai Elektroniskās deklarēšanās sistēmā, lai nodrošinātu iespēju iesniegt ziņojumus Latvijā reģistrētiem komersantiem;
* 2018.gadā, lai nodrošinātu šo Noteikumu projekta 29.punktā noteikto, nepieciešami 103 194 EUR, proti:
* Caur Elektroniskās deklarēšanās sistēmu iesniegto un no citām dalībvalstīm saņemto ziņojumu apstrāde un izvietošana Datu noliktavas sistēmā – 18 941 EUR;
* Datu apmaiņas mehānisma ar citām valstīm un lietotāju saskarnes izstrāde datu apmaiņas organizēšanai un monitorēšanai – 84 253 EUR.

Minētie nepieciešamie līdzekļi gan 2017., gan 2018.gadā tiks nodrošināti Valsts ieņēmumu dienestam piešķirto valsts budžeta līdzekļu ietvaros. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1.  | Saistības pret Eiropas Savienību | Padomes 2016.gada 25.maija direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā, ieviešana.Termiņš – 2017.gada 4.jūnijs. |
| 2. | Citas starptautiskās saistības | Projekts šo jomu neskar. |
| 3. | Cita informācija | Informācijas apmaiņa starp Latvijas Republikas un to trešo valstu kompetentajām iestādēm, ar kurām tiks noslēgti divpusējie vai daudzpusējie kompetento iestāžu līgumi par automātisko informācijas apmaiņu ar ziņojumiem par katru valsti, notiks atbilstoši Konvencijas par savstarpējo administratīvo palīdzību nodokļu jomā 6.pantā noteiktajam par automātisko informācijas apmaiņu. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā pārņemšana. |
| A | B | C | D |
| 1.panta 1.punkts  | Projekta 6. un 8.punkts. | Pārņemts daļēji | Nacionālais tiesību akts neparedz stingrākas prasības. |
| 1.panta 2.punkts | Projekta 9. un 25.punkts. | Pārņemts daļēji | Nacionālais tiesību akts neparedz stingrākas prasības. |
| 1.panta 3.punkts | Projekta 7.punkts. | Pārņemts pilnībā | Nacionālais tiesību akts neparedz stingrākas prasības. |
| 1.panta 4.punkts | Projekta pielikums. | Pārņemts pilnībā | Nacionālais tiesību akts neparedz stingrākas prasības. |
| 1.panta 6.punkts | Projekta 30.punkts. | Pārņemts daļēji | Nacionālais tiesību akts neparedz stingrākas prasības. |
| 1.panta 7.punkts | Latvijas Administratīvo pārkāpumu kodeksa 159.9 panta pirmā un otrā daļa. | Pārņemts pilnībā | Nacionālais tiesību akts neparedz stingrākas prasības. |
| 1.panta 9.punkts | Projekta pārējie iepriekš neminētie punkti. | Pārņemts pilnībā | Nacionālais tiesību akts neparedz stingrākas prasības. |
| Pielikums, Terminu definīcijas | Projekta 2.punkts. | Pārņemts pilnībā | Nacionālais tiesību akts neparedz stingrākas prasības. |
| Pielikums, Pārskatu sniegšanas vispārējās prasības | Projekta 3. – 17.punkts. | Pārņemts pilnībā | Nacionālais tiesību akts neparedz stingrākas prasības. |
| Pielikums, Pārskats par katru valsti, Vispārīgās norādes attiecībā uz pārskata par katru valsti aizpildīšanu | Projekta 21. – 23.punkts. | Pārņemts pilnībā | Nacionālais tiesību akts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Padomes 2016.gada 25.maija direktīvas (ES) 2016/881, ar ko Direktīvu 2011/16/ES groza attiecībā uz obligātu automātisku informācijas apmaiņu nodokļu jomā, 1.panta 2.punktā noteiktais attiecībā uz nepieciešamo pasākumu veikšanu, lai nodrošinātu starptautiskas grupas pārskata par katru valsti sniegšanu, tika pārņemtas ar grozījumiem likumā “Par nodokļiem un nodevām”, kas pieņemts 2017.gada 8.jūnijā. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta uzsākšanu 2017.gada 12.aprīlī ir ievietota Finanšu ministrijas mājas lapā sadaļā “Sabiedrības līdzdalība”. |
|  2. | Sabiedrības līdzdalība projekta izstrādē | Diskusiju dokuments. |
|  3. | Sabiedrības līdzdalības rezultāti | Nav |
|  4. |  Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Informācijas apmaiņu nodrošinās Valsts ieņēmumu dienests. |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas.Likumprojekta izpilde tiks nodrošināta esošo cilvēkresursu ietvaros. |
|  3. |  Cita informācija |  Nav |

Anotācijas IV sadaļa – projekts šo jomu neskar.

Finanšu ministre D.Reizniece-Ozola

Auziņš 67083919

Roberts.Auzins@fm.gov.lv

1. https://www.vid.gov.lv/sites/default/files/Metodiskais%20materi%C4%81ls%20zv%C4%93rin%C4%81tu%20advok%C4%81tu%20birojam.doc [↑](#footnote-ref-1)